8. ΝΟΜΟΣ 5406 της 21/21 Απρ. 1932 Περί κυρώσεως του από 28 Σεπτ. 1931 «περί προστασίας του Εθνικού Νομίσματος και από 8 Οκτ. 1931 «περί συμπληρώσεως του από 28 Σεπτ. 1931 «περί προστασίας του εθνικού Νομίσματος Α.Νόμου», ως και του Ν.Δ. της 1 Φεβρ. 1932 «περί συμπληρώσεως και τροποποιήσεως των περί προστασίας της δραχμής μέτρων». Άρθρ.1ον.-(Κυρούνται οι Α.Ν. α) της 28/28 Σεπτ. 1931, β)της 8/8 Οκτ. 1931 ως και το Ν.Δ. της 1/2 Φεβρ. 1932). Άρθρ.2ον.- Επιτρέπεται εις τας εν Ελλάδι Τραπέζας, κατόπιν αδείας της Τραπέζης της Ελλάδος, η χορήγησις Δανείων εις ξένον Συνάλλαγμα επ’ ενεχύρω σίτου, τα οποία θα εξοφλώνται ωσαύτως δια ξένου συναλλάγματος. Τα δάνεια ταύτα θα χρησιμοποιώνται αποκλειστικώς προς πληρωμήν της αξίας του ενεχυριαζομένου σίτου προς τους δικαιούχους εξωτερικού. Άρθρ.3ον.-(Κατηργήθη δια του άρθρ. 64 Α.Ν. 107/1936 περί Αγορανομικού Κώδικος, τόμ. 5 σελ. 43). Άρθρ.4ον.-Οι ιδιώται και ουχί τα πιστωτικά ιδρύματα μέχρι σήμερον παραβάντες την διάταξιν του άρθρ. 1 του από 28 Σεπτ. 1931 Α.Νόμου περί προστασίας του Εθνικού Νομίσματος απαλλάσσονται πάσης ποινής, καταργουμένων των τυχόν εκκρεμουσών, σχετικών ποινικών δικών. Άρθρ.5ον.-Προσωρινώς, επί έτος από της ισχύος του παρόντος, ο τιμαριθμικός συντελεστής των απολαβών του προσωπικού των ΣΕΚ καθορίζεται υπό του Υπουργικού Συμβουλίου κατόπιν προτάσεως του Δ. Συμβουλίου των ΣΕΚ και γνώμης του Συμβουλίου των Σιδηροδρόμων εν τω Υπουργείω Συγκοινωνίας. μη τηρουμένης της διαδικασίας του από 23 Δεκεμβρίου 1925 Π.Διατάγματος «περί τιμαριθμικής μισθοδοσίας του προσωπικού των ΣΕΚ» ως προς τον προσδιορισμόν του τιμαρίθμου. Άρθρον 6ον.-Η Τράπεζα της Ελλάδος ουδεμίαν ευθύνην φέρει δια την μη παροχήν συναλλάγματος προς πληρωμήν εμπορευμάτων πάσης φύσεως εισαχθέντων ή εισαγομένων εκ του εξωτερικού, δια την παραγγελίαν των οποίων εχορηγήθη παρ’ αυτής προέγκρισις, κατόπιν γνωμοδοτήσεως της επί του ελέγχου συναλλάγματος Επιτροπής. Άρθρ.7ον.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 